Вядучая імпрэзы — старшыня Бруклінскага аддзелу БАЗА сп. Таццяна Красоўская прадставіла слова прысутнаму госцю — выбітнаму дзеячу беларускай эміграцыі ў ЗША сп. Вітаўту Кіпелю. Яна адзначыла, што менавіта беларуская эміграцыя захоўвала ў савецкія часы ідэю незалежнасці Беларусі і кожны год святкавала ўгодкі абвяшчэння незалежнасці Беларускай Народнай Рэспублікі 25 сакавіка 1918 года.